भामें मनुक्खें दा समाज होऐ ते भामें पशु-पक्षियें दा, विचारें दा परस्पर अदान-प्रदान बड़ा लाज़मी ऐ। एह् अदान-प्रदान कदें अस बोल-चाल दे द्वारा ते कदें-कदें हत्थ-सिर ल्हाइयै ते केईं बारीं अक्खियें दे इशारे कन्नै बड़ियां गल्ला करी लैन्ने आं अर्थात् साढियां शारीरिक क्रियां-प्रतिकियां बी पर्यास हद तगर भाशा दा सम्प्रेषण करी लैन्दियां न। जि’यां हिन्दी दे रीतिकालीन कवि बिहारी दास दे इक दोहे इच नायिका भरे-भरोचे घर इच अचानक नायक दे औने उप्पर उसी अपनी अक्खियें कन्नै बी मतियां हारियां गल्लां आखी-गलाई लैन्दी ऐ-